NETFLIX PRESENTERER
DET LIVET DU FORTJENER FRIGISMART HUSHOLDNINGSAPPARATER
Jøss.
"Det livet du fortjener."
En klassiker.
Takk.
Minnene strømmer på.
Jeg spiste peanøttsmørskiver foran tv.
Er den fra 1994?
1998.
Dæven. Hvor gammel var jeg?
Femten, vel? Og du?
Tolv.
Vi er gamle, Natalia.
"Det livet du fortjener."
- Det var din idé? - Ja.
Kunden likte det ikke.
Vi måtte stå på og kjempe for å få den testet.
- Ingen gjorde sånt da. - Den var veldig bra da den kom.
Nå da?
Ja.
Nå også, selvsagt.
På noen måter er den tidløs.
- Har du laget noe i det siste? - Tja, jeg har... denne for Telefónica.
Movistar heter de nå.
Nei, det var for Telefónica. Jeg har også...
Cordonius reklamekampanje fra i fjor.
STORE ORD GODT NYTT ÅR 2018
Nei.
- Det ringer ingen bjelle. - Ikke? Den var en suksess.
- Du gjorde jo noe for Tilson. - Ja.
Ja, det var den siste før...
Jeg hadde vært der lenge og trengte noe nytt.
Jeg ville prøve et lite byrå.
Ikke lite akkurat.
Nei, altså...
Slett ikke.
Jeg mente et yngre og mer risikovillig byrå.
Det er det jeg ser etter.
Og du sluttet i Tilson for...?
Et år siden.
Skal vi se...
Javier, du har litt av en cv.
Du er en legende.
Absolutt.
Og...
Den ledige stillingen her...
...er for knuslete.
- Ikke nødvendigvis. - Jo. Den er for nyutdannede.
På sett og vis er vi alle nybegynnere.
Hvordan da?
Jeg er ikke fin på det, jeg kan ta i et tak sammen med de unge...
Du, Javier, du sa...
...at du ser etter et ungt, risikovillig byrå.
Men jeg ser ingen risiko her?
Jeg ser...
...en cavaflaske med nisselue.
Beklager.
Jeg følger deg ut.
- Validerer du parkeringen, er du snill? - Ja visst. Hvilken kunde?
- Unnskyld? - Hvem jobber du for?
Jeg var på jobbintervju.
Beklager, vi validerer bare for kunder.
De ba meg jo om å komme.
Jeg parkerte i kjelleren. Ingen nevnte dette.
Vel, de burde ha nevnt det for deg.
Men det er byråets policy. Beklager.
Du kan ikke gjøre et unntak?
Jeg må slå inn en kode.
Hver kunde har en kode som må registreres.
- Jeg beklager. - Ja, du sa så.
Unnskyld?
Det er tredje gang du beklager.
Kan du bare validere parkeringen, takk?
Beklager.
Iker?
- Er noe galt? - Han ba meg validere parkeringen.
Jeg sa at jeg trenger en kundekode.
Valider den.
Bruk min kode.
Takk.
Hva tenker du på?
Si det? Hva er det?
Jobbintervjuet i dag.
- Å, hvordan gikk det? - Bra.
Veldig bra.
Magefølelsen er god.
Jeg får svar i løpet av noen uker.
Javier...
- Spør meg. - Om hva?
- Hva jeg tenker på. - Marga...
Kom igjen.
Hva tenker du på?
- El Carmel. - Nei.
Vi leier ut til de kineserne for en slikk og ingenting.
Aldri i livet.
Hvor lenge kan vi fortsette slik?
- Leien her blakker oss. - Det er vårt hjem.
Det er fire vegger.
Det er alt.
Jeg selger heller bilen.
Det også.
Faen heller. Skal jeg sykle til jobbintervjuer?
Bruk Fiaten.
Eller metroen. Si at bilen er til reparasjon.
Hva er det?
Vil du at jeg skal lyve?
- Javier? - Hva er det?
Han får ikke med seg noe.
Hallo.
Du snakket med mor, sant?
Du trenger ikke å bekymre deg.
Vi flytter bare midlertidig.
Ja, hun har alt sagt det.
Bare noen måneder inntil det ordner seg.
Ikke uro deg for skolen heller.
Vi har betalt avgift for hele året.
Du kan fortsette der.
Det trenger jeg ikke.
Hvorfor ikke.
Om jeg må bytte, bør jeg begynne på offentlig skole.
Ok, men alt er betalt.
Skal jeg fortsette? De ler av meg nå. Tenk når jeg flytter til El Carmel, da.
Ler de av deg?
Hvorfor det?
Hva tror du?
Jeg vet ikke, Dani. Fortell.
Far...
- Hvorfor ler de av deg? - Fatter du ikke?
Jeg gjør ikke det, nei.
Nei vel...
Jeg kommer for sent.
Araceli.
Det høljregner. Vil du...
Vil du sitte på til metroen?
Takk.
Araceli.
Jeg ville bare si...
Kona mi nevnte vel at vi skal flytte?
Ja, det gjorde hun.
Det er vanskelige tider.
Nei, señor...
Jeg er lei for det, Araceli.
Ikke gjør dette mot meg.
Om situasjonen bedrer seg, så kanskje...
Og Dani? Jeg er så glad i ham.
Dani klarer seg.
- Så, om du nå kan... - Jeg er knust.
Det er trist for oss også.
Araceli, vær så snill.
Unnskyld.
Tilgi meg.
Det jeg skulle si, var...
Ja?
Nøklene.
Kan jeg få nøklene dine til leiligheten?
Araceli!
Det er glass i den esken også. Sett dem der.
Forsiktig i heisen med den.
DRØM STØRRE
Javier Muñoz?
Hei. Unnskyld, hvor er sjefen?
- Hun er på bakrommet. - Takk.
Javier Muñoz?
Hallo. Javier Muñoz? Bli med meg, er du snill.
Skal dere bare la baken ese ut og håret gråne?
- Er det slik dere skal endre på ting? - Nei!
Eller skal dere ta balletak på livet, klemme til, og endre livet på den måten?
Ja!
Ikke be om unnskyldning. Ikke be om tillatelse!
Javier?
Ja.
Da sa jeg: "Jacinto, jeg er ikke en selger."
Nei.
Jeg er en drømmer.
For reklame handler om å drømme og å vise folk...
For å si det rett ut, så er ikke drømmer så originale.
Vi må vise at livet har mer å by på, ikke sant?
Mer enn det folk nøyer seg med.
Lucas, hør etter. Dette inngår ikke i masterstudiene.
Jeg noterer.
Jeg har med kundeporteføljen min.
Den trengs ikke.
Javier, alle vet hva du har jobbet med.
BMW, Frigismart...
- Jeg likte veldig godt cavaen med lue. - Ja, den...
Jeg lurer bare på når du kan begynne.
Nei, si det. Nå?
Fantastisk.
Beklager, jeg har en telefonkonferanse.
- Du og Lucas blir enige om detaljene. - Flott.
- Velkommen. - Takk.
- Velkommen, da. - Mange takk.
Her er kontrakten.
- Hvis du vil ta en titt. - Ja visst.
Takk.
Unnskyld, men...
- Lucas? - Ja.
Lucas, hva er dette?
En prøvetid på tre måneder.
Ulønnet?
Korrekt.
Men vent nå litt, dette er en...
...praktikantkontrakt.
Ja, det sto jo i stillingsannonsen.
Kan du be Darío komme tilbake?
- Det er vrient, han er i et telefonmøte. - Darío og jeg er gamle kjente.
- Han vil ikke ha meg her på prøve. - Ja, han ble overrasket.
Da han så ditt navn.
- Han ble overrasket over at du kom. - Og?
Og han sa at du var et kupp.
Å, nei...
Hei.
- Hvordan har du det? - Bare bra.
Jeg tror jeg har fått gnagsår av all gåingen.
Jeg trenger bedre sko, ellers...
Å, det er klor.
- Og Dani? - På rommet.
Det står pastarester i mikroen.
UNDERETASJE
Ro deg ned!
Ro deg ned! Det er ingen her.
RYTMISK SPORTSGYMNASTIKK
Hva gjør du?
Ingenting. Lekse.
- Hvordan gikk det på skolen? - Fint.
Er det ikke godt å slippe uniform? Det er vel mer behagelig og uformelt.
Vi har ikke gjort noe sammen på en stund.
- Vi så Star Wars. - Det er lenge siden.
Hva om...? Jeg skal jogge snart for å klarne tankene.
- Bli med, da vel. - Nå?
Ja. Det er ennå en stund til middag.
Jeg vet ikke helt. Jeg jobber med algebra.
Mens sana in corpore sano. Lærte du ikke det i latinen?
Herregud, far, latin er fra din tid.
Tullebukk...
Jeg skifter, så skal du få se hva gamlefar duger til. Ses om fem minutter.
Bra.
Kom an, kompis.
Med nesen.
Pust inn med nesen og ut med munnen.
Nei, nå puster du inn med munnen.
Da blir du fortere sliten. Bruk nesen.
- Ok. - Kom igjen. Bra jobba.
Sånn, ja. Kom igjen.
Nå puster du inn med munnen igjen.
- Unnskyld. - Ikke unnskyld deg.
Ikke snakk. Kom igjen.
Inn med nesen og ut med munnen.
Nei, ikke stopp.
- Da kommer du ikke helt opp. - Jeg orker ikke.
Jo da, kom igjen.
- Jeg orker ikke. - Du er nesten oppe. Kom an. Ikke stopp!
Dani!
Hva har skjedd?
- Ingenting. - Hva mener du?
Ingenting. Vi jogget, og han ble sliten.
Kastet du opp?
Hva gjorde du?
- Jeg? - Ja.
Det var ikke fars skyld.
- Vi løp opp bakken. - Den bak her?
- Jeg trodde han skulle klare det. - Hvorfor?
- "Hvorfor?" - Hvorfor skulle han opp dit?
- Han lærte meg ting. - Mosjon er sunt.
- Så dette er sunt? - Vet du hva som er usunt? Fedme.
- Javier. - Vet du at de ler av ham?
- Slutt! Javier! - Visste du ikke det?
Selvsagt vet jeg det, han er sønnen min.
Jeg har alt snakket med rektoren og læreren.
Hva med meg? Hvorfor snakket du ikke med meg?
Alle vet at han blir ledd av, unntatt jeg.
Derfor sa jeg ikke noe til deg.
Han sliter på skolen, din løsning er å få ham til å spy.
Jeg vil bare det beste.
Det beste for deg og Dani.
Han skal ikke bli utstøtt, du skal slippe å lukte klor.
Jobben er levelig.
Dette er ikke å ha det "levelig". Dette er å gi opp.
Gå deg en tur, du.
Ja?
Jeg ringer angående annonsen.
Hvilken annonse?
Det gjelder bilen. Er den fortsatt til salgs?
- Jeg spurte om den er til salgs. - Nei.
Nei... Beklager, den er alt solgt.
Allerede?
- Får jeg se den eller tilby en pris? - Nei, den er solgt.
God kveld.
Vi presenterer de nye smakene våre...
Det fins våghalser, rebeller, drømmere. Folk som...
...en ny 48-timers, ekstra myk...
...suksess kommer ikke av seg selv.
...nye opplevelser hver dag.
...nå vil du lykkes...
...alt dekkes.
Vi gjør det sammen.
Det vil gi ro i sjelen for deg...
...og for familien din.
LARA - FIRMA
CARLA - SVØMMEBASSENG
TOMÁS - KONTOR
1 DAG
ULYKKE
ALKOHOLPÅVIRKET
MIDLERTIDIG INNDRAGELSE AV FØRERKORT
ETT ÅR
15.00 MØTE AVDELINGSSJEFER 16.20 TANNLEGETIME
20.00 KIRKELIG STØTTEGRUPPE
- God kveld. Alt vel? - Ja.
- Stig på, de venter. - Flott.
Jeg kommer straks.
Velkommen.
- Nei, jeg skal ikke... - Stig på.
Vi biter ikke.
Amparo.
- Javier. - Første gang du er her?
Ja.
Kom inn.
Slå deg ned der du vil.
God kveld.
- Hei. - Hei.
Har du hatt en fin uke?
1 MÅNED
Hallo, velkommen.
Da får vi gå i gang.
Vi har en ny her i dag.
Det er første gang han er her. Gi ham en varm velkomst.
Ta ordet om du vil, men det er ingen tvang.
Fortell. Lytt.
Alt er lov unntatt å avbryte.
Hvem vil begynne?
Jeg.
Det har vært...
...en bedriten uke.
Toni og jeg slo opp.
Dere vil helt sikkert si: "Så bra. Drit i den bråkmakeren."
Han snortet dagen lang, men...
...nå når han er borte, så...
Nå er det jeg som vil snorte.
Denne...
Den er det mest verdifulle jeg eier nå.
Jeg mener det.
Men jeg vil snart gi den tilbake.
Jeg klarer meg bra. Iblant går jeg forbi en bar og tenker:
"Faen heller, jeg kan jo bare gå inn, ta en carajillo og spille på automat."
Når...
Når han kysser meg,
vet jeg...
...at han bare prøver å sjekke ånden min.
Det er vanskelig å gå ut, det er vanskelig å møte venner.
Det er vanskelig å være omgitt av øl og drinker.
Jeg fyller søren meg år i dag.
Trettiseks år allerede.
Men ingen cava, nei.
Ingen cava. Vi får skåle med kullsyrevann.
Noen flere?
Vel, hvis ingen har noe å tilføye,
runder vi av.
Beklager.
Hallo.
Jeg heter...
...Javier.
Dette er min debut her.
Jeg vet ikke helt hvordan dette fungerer.
Men jeg vil...
Jeg vil si takk for at dere deler...
...deres historie og hjelper meg med å forstå...
...at jeg ikke er alene.
Det er det jeg trenger.
Å ikke være alene.
Jeg prøvde å slutte.
Ikke én eller to ganger.
Det må ha vært...
...fem.
De fem gangene har jeg lett etter fyren...
...som skaffer meg dop.
Jeg sprakk fordi jeg var svak og dum.
Fordi jeg ikke har noe annet.
Fordi jeg har mistet kona.
Jeg har mistet en datter.
Jeg har såret dem.
Følelsesmessig.
Og på annet vis.
Hvis dere skjønner.
Men jeg vil forandre meg.
Jeg vil tro at jeg er et bedre menneske.
At jeg kan bedre.
For jeg er ikke slik.
Takk.
Du har rett.
Gratulerer.
- Så hyggelig av deg, takk. - Og velkommen.
Velkommen.
- Takk. - Første steg er vanskeligst.
Ja, og så det andre, tredje, fjerde, femte,
sjette...
Hæ?
Det er tolv.
Steg.
Å ja, beklager.
Hei.
Jeg vil bare be deg stå på.
Jeg forstår, jeg har opplevd det samme.
Tilbakefall...
...er vonde. Jeg har startet forfra ørten ganger selv.
Men se på meg nå.
Ett år.
Så stå på, ok?
Takk.
God kveld.
Unnskyld...
...kunne du...?
Jeg har så mange bekymringer og spørsmål.
Kan vi ta en kaffe?
Det er sent, beklager.
Nei da, det er en kaffebar like ved.
- Javier. - Tomás.
Hyggelig.
Du må forutse det.
Potensielle fristelser og situasjoner som kan vippe deg av pinnen.
Kjenne sine svakheter.
Du klarer ikke å motstå alt. Det å kjenne til dem er halve jobben.
Tro du meg, jeg kjenner godt til dem.
Men gir du andre skylden for dem?
Godt spørsmål.
Det viktigste.
Og... dine?
- Hvordan kjenner du til dem? - Jeg har øvd.
På jobb må man...
- Hva jobber du med? - Jeg er visedirektør i Altamira Transport.
Jøss.
Jo da, men det er press, konflikter... Iblant føler man seg ikke verdsatt.
Ikke hjemme heller.
Sånn er det vel for alle.
Jeg jobber mye kveld, og Lara, kona mi...
- Hun syns jeg er for mye borte. - Skal du klone deg selv?
- Og fraværende fra min datter. - Sa hun det?
Bare indirekte.
Det sårer.
Og det er en av dine svakheter?
Jeg spør bare fordi... det låter som om du skylder på henne.
Der ser du.
Man går fort i fellen. Jeg også.
Du merket det.
- Beklager. - Bare ta den om du må.
Nei... Det er ikke viktig.
Nei!
- Jeg betaler. - Helt i orden.
- Det var til stor hjelp. - Ingen årsak.
Beklager, jeg lurer på...
Unnskyld, jeg bare spør og spør.
Det går fint, hva er det?
Jeg er så vidt i gang med å kare meg på beina, og...
Jeg trenger en fadder og lurer på om du...
Det vet jeg ikke helt.
Jeg har aldri vært fadder. Det er et stort ansvar.
- Jeg kan ikke... - Beklager, jeg vil ikke presse deg.
Men jeg flyttet nettopp til Barcelona, og...
Jeg kjenner ingen her, så...
Ok, vi kan prøve.
En måned eller to, så ser vi det an.
- Alle tiders. Takk. - Ok.
- Takk. - Bare hyggelig.
Ja?
God kveld. Jeg ringer angående bilannonsen.
Den er solgt.
Javier?
- Hvor var du? - Kurset varte lenger enn planlagt.
Og kurslederen ba oss ut på et glass.
Du kunne ha ringt.
Mobilen gikk tom for batteri. Jeg må lade den.
Hvem ba kurslederen med seg?
Gullungene?
Favorittene, ja.
Smisker.
Nå? Har han noen jobber?
Ja, han trenger hjelp med et prosjekt, det virker interessant.
Å? Det er vel kjempebra?
Ja, jeg tror det begynner å lysne.
Carla?
- Kommer du? - Ja.
Vennen, heisen går fra oss.
Jeg kommer.
Har du nøklene?
Nei, jeg ga dem jo til deg.
Finner du dem ikke?
Jonás!
Ro deg ned, Jonás!
Ro deg ned!
Vi går ut. Kanskje du roer deg da.
15.45 RING ADVOKAT
17.30 MÓNICAS SPORTSGYMNASTIKK
AVVIS - GODTA
SYNKRONISERER KALENDRE
MOBILKALENDER SYNKRONISERT
Jonás!
Hva feiler det deg, Jonás?
Jonás!
Kom igjen!
Rykker frem!
Penger!
Unnskyld, Lara.
- Det er noe galt med kalenderen. - Det er noe galt med deg.
Må du bestandig bli så sur?
Jeg er ikke sur!
Lara!
Nyt øyeblikket.
IDRETTSANLEGG
Etter mange år på reisefot...
Vi leverer på døren...
Er du klar til å oppdage dem?
Hva vil du ha?
En konjakk før du blir syk?
Hva vil du ha?
Det er...
...en stund siden sist jeg sa noe.
Seks måneder? Minst.
Nei.
Det går bra. Jeg trenger ikke å levere den tilbake.
Men jeg innså hvor fort man kan miste den.
Kona og jeg hadde en ubetydelig krangel.
Jeg vet ikke helt.
Bare det å høre den stemmen igjen var nok.
Dere vet hvilken?
- Ja. - Absolutt.
Men jeg er nesten takknemlig.
For den kampen viste meg at avholdenheten er skjørere enn antatt.
Vi må være forsiktige og på vakt.
Det er bra å bli minnet på det av og til.
Takk, Tomás. Noen flere?
Javier, vær så god.
Jeg vil bare...
...takke alle sammen...
Sist uke var jeg her for første gang.
Jeg var i villrede og manglet et fast holdepunkt.
Men ikke nå lenger.
Dere har hjulpet meg.
Helt oppriktig.
Nå har jeg...
...et mål, et prosjekt jeg kan legge all min energi i.
Fordi man innser,
eller iallfall innser jeg, at problemet var apati.
Man har det behagelig og slutter å yte sitt beste.
Plutselig sier de at du er gammel, at du er for dyr,
og så brått får du fyken.
Men aldri igjen. Jeg er ferdig med å se på at andre...
...nyter ting de ikke engang verdsetter eller fortjener.
Fra nå av skal jeg ta livet ved hornene,
uten å be om tillatelse eller unnskyldning.
Takk.
- Så gode nyheter om prosjektet. - Ja.
Hva går det ut på?
- Jeg kan ikke snakke om det ennå. - Er det fortrolige greier?
Topphemmelig, altså.
- Hva vil dere ha? - En svart kaffe og...
- Med melk, takk. - Takk.
Hatt en fin uke?
Travel?
Nei.
- Kranglet dere? - Det var en misforståelse.
Som jeg sa her forleden, må man passe seg.
Ja.
Hva skjedde?
Jeg var dum og tabbet meg ut.
Jeg hentet ikke Mónica presist.
- Mónica? - Datteren min.
Å ja, så klart.
Sånn er det bestandig. Én feil, og vips, så er du en dårlig far.
Eller hva?
Har du et bilde av vesla?
Ja.
Se her.
Så vakre de er.
- Du er heldig. - Ja, jeg vet det.
Har du noen bilder?
Nei.
Unnskyld, jeg mente ikke å...
Det går bra.
Takk.
Skål for det hemmelige prosjektet ditt.
- Skåling med kaffe? - Hvorfor ikke?
Skål.
Jeg må gå. Butikken stenger.
Skilte menn har nitriste kjøleskap.
Spis middag hos oss, da vel.
Nei...
Jeg vil ikke trenge meg på. Kona di forventer neppe gjester.
I morgen eller i overmorgen, da?
Kom igjen, kompis.
Ok.
Ja?
Tomás? Javier.
Jeg kommer ned.
En ramp helte lim i dørtelefonen, og reparatøren har ikke kommet.
Ok.
Señor Muñoz?
Señor Muñoz!
Hei, Damián!
- Du jobber sent. - Ja, gudene vet hvor lenge.
De ble slik da de sparket ecuadorianeren.
Det har gått i ett.
Har de sparket Gustavo?
Ja, de kutter i vedlikeholdsbudsjettet. Nå jobber jeg for to og lønnes som én.
Hva med deg? Hva gjør du her?
Ingenting. Jeg skal hente post.
Noen mangler den nye adressen vår.
De er til Marga. Vi har bryllupsdag.
Siden jeg passerer leiligheten på vei til restauranten, så...
Nettopp.
Det var hyggelig å se deg, iallfall.
I like måte, Damián.
Hils kona.
Det skal jeg gjøre, takk.
Og guttungen.
Ha det bra.
- Beklager ventingen. - Det går fint.
Kom inn.
Håper du er sulten. Jeg har kjøpt gode, tykke biffer.
- Du er ikke vegetarianer? - Nei.
Du har flaks. Nabobikkja er stille i dag. Den er helt uutholdelig til vanlig.
Kom inn, da.
Jeg gir deg en omvisning.
Ikke verst, hva?
Praktfull.
Ikke sant?
Lara og jeg lette og slet med å bestemme oss.
Først syntes jeg leien var for høy,
men da megleren viste utsikten, tenkte jeg: "Tomás, her skal du bo."
Jeg syntes jeg hørte stemmer.
- Du må være Lara. - Javier?
- Ja. Hyggelig. - I like måte.
Jeg ville ha hatt med vin, men...
Jeg har hørt mye om deg også.
Du er Mónica? Faren din sier at du turner som Almudena Cid.
Margarita Mamun. Mónica vil bli som Margarita Mamun.
Vel, ikke hør på meg, Mónica. Jeg hører stadig at jeg ikke henger med.
...tenk så fortvilet.
Vi har jobbet på spreng i seks måneder for å få Aminas barn til Spania.
Nå sier dommeren at hun kanskje ikke får opphold selv.
Det er fælt.
Utmattende.
Men det er vel givende også?
Det å hjelpe andre, altså.
- Jo visst, det er jo belønningen. - Hvor tar du det fra?
Hva mener du?
Tja, arbeider du uten å ta betalt, får du jo ikke betalt.
Jo da, men penger er ikke alt, Tomás.
- Jeg mener ikke det, men... - Men?
Det er jo ikke slik at du må velge mellom penger og givende arbeid.
Se hvor du bor.
- Bare sett den der. Jeg tar den. - Jeg kan hjelpe.
Har du og kona di barn?
Kona mi?
Å, denne...
Nei, eller...
Vi er skilt.
Jeg tok den på uten å tenke meg om. Det må være...
...gammel vane, eller...
...så sliter jeg med å innse det.
Vi har en liten jente også. Eller liten og liten, hun må være 14 nå.
Unnskyld, jeg burde ikke ha nevnt det.
Det går fint. Du visste jo ikke dette.
Ingen fare.
Moren vil ikke at hun skal møte meg. Jeg klandrer henne ikke.
Hun har funnet seg i mer en hva noen burde gjøre.
Og...
...jeg måtte velge.
Mellom dem og gin.
Og jeg valgte feil.
Så når jeg ser en kvinne som deg støtte sin mann...
...beundrer jeg det. Jeg beundrer styrken din.
Og jeg misunner ham.
- Kom. - Mónica.
Vent.
En blomst til en annen blomst.
Hva sier du da?
- Takk. - Så søt hun er.
Kom.
Likte du den forrige leieboeren?
Leieboer?
Han som bodde i leiligheten før. Hentet han ikke post?
Du må ta feil.
Nå surrer jeg visst. Du bor i femte.
- Ja. - Han bodde i fjerde.
- Ikke hør på meg. - Det går bra. Skal vi gå, skatt?
- Ha det bra. - Ha det bra.
- Ja? - Tomás?
Javier?
- Går det bra? - Nei.
Jeg har dummet meg ut.
Hvor er du?
Helsike!
Javier!
Javier, er du uskadd?
Jeg er like hel.
Få den.
- Få den! - Tomás!
Tomás, vær så snill.
Pokker.
Hva gjorde du?
- Jeg ville bare ta én drink. - Vi nøyer oss aldri med én.
Nei.
Se på det...
Se på det som en allergi.
Ta meg, for eksempel.
Jeg har peanøttallergi. Spiser jeg én, dør jeg.
Én drink eller én stripe tar også knekken på oss.
Fatter du?
Ja, men kvelden i går gikk inn på meg.
Det å se alt du har.
Familie, suksess...
Suksess...
Faen heller, Tomás, du er...
Du er visedirektør i landets nest største transportfirma.
Hvem tror du eier det?
Laras far.
Selv om jeg står på, forblir jeg "svigersønnen med de rette kontaktene".
Det er min suksess.
Jeg slaver i vei i en fæl jobb så Lara kan fortrenge
at faren forsørger oss.
Det visste jeg ikke.
Har du ringt bilbergingen?
Nei, mobilen sloknet etter at jeg ringte deg.
- Kan jeg låne din? - Så klart.
Takk.
Pokker.
INNBOKS
SKRIV NY
FRA: TOMASANDRADE-TRANSPORT TIL: JAVIER
Kan du nummeret?
Jeg måtte søke det opp.
- Én siste ting. - Hva da?
Lara.
Jeg vil ikke at hun skal...
Kan du la være å nevne dette til henne?
Ja, så klart.
- Med mindre det gir deg trøbbel. - Nei da.
Takk.
Og bilen?
Solgt.
Vi får pengene om noen dager. Var det ikke det du ville?
En til som har sett annonsen. Jeg sier at den er solgt.
Javier?
Ja, hvem er det?
Damián.
Damián? Jeg kjenner ingen...
Gartneren.
Et øyeblikk.
Det er kjøperen. Noe er galt med bilen.
Ja, beklager. Hei, Damián.
Hvordan fikk du nummeret mitt?
Fra den gamle listen over leieboere.
Jaha.
Trenger du hjelp med noe?
Vi bør møtes.
Du og jeg?
I morgen tidlig.
Klokken ti.
Jeg vet ikke om jeg har tid.
Jo.
Jo, det har du tid til.
- Beklager, Damián, men som sagt... - Fjong bukett.
Veldig fjong.
Rart de har kastet den alt.
Blomstene er fortsatt fine.
Klokken ti, da?
Hvor?
Hvem var på møtet?
Lucía, Manolo, markedsavdelingen.
Gikk dere ut?
Nei. Det ble smørbrød på møterommet.
Lara.
- Jeg orker ikke dette en gang til. - Det er ikke som du tror.
Jeg har opplevd nok til å gjenkjenne lukten av gin.
Har jeg rett?
Ja. Men den var ikke min.
- Ærlig talt, Tomás! - Det var Javiers.
Javier?
Som var her på middag. Han ringte i ettermiddag, helt på felgen.
Jeg måtte hente ham og røske flasken fra ham.
Ringte han deg?
- Han har ingen. - Hvorfor løy du, da?
- Han er flau og ville ikke at du... - Løy du fordi en fremmed ba om det?
Han er ikke fremmed.
Det er komplisert.
Ja.
- Unnskyld. - Ikke lyv til meg igjen.
- Kom hit. - Nei.
Liker du dyrehagen?
Tja, vet ikke helt.
Jeg liker den.
Jeg liker tigeranlegget.
Jeg står her.
Jævla rasshøl!
Hva glor du på?
Hva?
Snerr til meg.
Den ville ha maltraktert meg.
Men ikke her.
Den kan snerre og brøle.
Men den kan ikke gjøre noe.
Hvor mye vil du ha?
Hvor mye?
Ja, hvor mye? To-tre tusen?
Hva pokker er det?
Dra til leiligheten i dag.
De har nok en kurv med skittentøy.
Se etter truser. Skitne.
Ikke fra skuffen.
Legg dem i posen og lukk den. Da bevares lukten.
Laras?
Nei.
Jeg må tenke.
Sånn, ja. Der har vi tigerblikket.
Tenk kjapt. Ellers ringer jeg Tomás og avslører deg.
Ja, beklager.
Jeg glemte mobilen hjemme. Men jeg er ferdig, ja.
Ok. Jeg tar en kjapp telefon, så kommer jeg.
Ses snart.
Hei. Dette er Javier. Legg igjen en beskjed.
Hei, Javier. Dette er Lara, Tomás' kone.
Kan vi møtes i dag? Det tar ikke lang tid.
Men vi bør ta en prat.
Ring meg ved leilighet. Takk.
Jeg har ikke noe imot deg.
Jeg syns du virker som et godt menneske.
Derfor vil jeg nødig be om dette, men...
Jeg tror det er best du slutter å treffe Tomás.
Tomás klarer seg godt.
Det har han gjort en stund, men det var tøft før.
Vi kan ikke risikere et tilbakefall. Jeg og Mónica fortjener ikke det.
Du forstår vel det?
Jeg vet ikke helt. Har jeg dårlig innflytelse på Tomás?
Nei, jeg sa ikke det.
Jo, men det er greit. Jeg skjønner bare ikke hvorfor.
- Hvorfor? - Ja.
Tomás fortalte om hendelsen i går.
- Gjorde han? - Ja.
Ja, jeg er jo kona. Du kan be ham lyve, men til slutt...
Unnskyld...
Jeg er forvirret. Hva ba jeg ham om?
Du ringte ham.
Du ba om hjelp fordi du hadde drukket.
Hva er det?
- Hva er det? - Jeg ringte ikke til ham.
Han skrev til meg.
Han fortalte at han trengte hjelp og hadde mistet kontroll.
Nei.
- Lara. - Det er ikke mulig.
Du trenger ikke å tro meg.
Jeg vil helst slippe å fortelle deg dette.
Men selv om det er av hensyn til Mónica...
...så bør du vite sannheten.
JAVIER, JEG HAR DUMMET MEG UT. HENT MEG. IKKE SI NOE TIL LARA.
Har han løyet for deg før?
Jeg er lei for det.
TOMÁS ANDRADE - ANROP AVVIS - GODTA
Kurset ble avlyst.
Jeg går ut med bosset.
Ses.
Til Sant Adrià-skorsteinene, takk.
...der du får oppleve noe nytt hver dag.
Er du klar for å gjenoppdage...
Unnskyld, jeg kom på noe. Kan du kjøre til sentrum, til Montealegre?
Ja visst.
Jøss. Se hvem som dukker opp.
- Javier, ikke sant? - Jo.
Den bortkomne sønn er tilbake. Vi trodde noe hadde skjedd.
Nei, bare trøbbel på hjemmebane.
Du vet at vi er i gang med et nytt trimester?
Ja.
Ja...
Men du står ikke på listen. Er du registrert?
Ja, jeg tror det.
Jeg finner deg ikke.
Henvend deg til kontoret.
Jeg snakker til deg.
Jeg går dit etter timen.
Ikke etterpå, nå.
- Nå? - Ja. Altså det motsatte av etterpå.
Ok.
Er du døv, eller?
Nei.
Så gå, da! Hva venter du på?
Jeg skal gå.
Kom igjen!
- Jeg ventet i går kveld. - Beklager, jeg måtte ta en avstikker.
Her.
- Hvor skal du? - Hjem.
Jeg må ta en dusj.
Så du tror dette er over nå?
Lukk døren.
Lukk døren, sa jeg!
Se til at det får en god vinkel.
Jentas seng.
- Resten av rommet om mulig. - Nei.
- Nei? - Nei.
Jeg vil ikke ramme Mónica.
Ikke jeg heller. Jeg vil bare se.
Du er syk.
Utvilsomt.
Tror du ikke jeg vet det?
Tjuefire timer.
Ellers ringer jeg ikke Tomás, men politiet.
- Hei. - Hei.
Jeg heter Javier Muñoz. Tomás Andrade ba meg komme.
Hva gjør du her?
- Hva er galt? - Hva sa du til Lara?
- Lara? - Ja, hva sa du?
Sannheten. Hun spurte om hva som skjedd...
Og du løy til henne.
- Hva? - Du sa at jeg ringte deg og ba om hjelp.
Ja, selvsagt.
Forbanna kødd.
Tomás, jeg var bekymret.
- For hva? - Deg.
Hvorfor lyver du?
- Nå må du gi deg. - Nei, gi deg, du! Se på meg! Du må gi deg!
Vi er alle bekymret for deg.
Husker du ikke at du skrev til meg?
Du lyver.
- Du ba meg komme. Du var et vrak. - Nei!
Bilen din, da?
- Bilen min? - Hvor er den?
Den er solgt.
Señor Andrade, slutt!
- Ro deg ned! - Bilen din!
Slipp meg!
Javier?
Hva har skjedd?
Det var vel ikke Tomás?
Er Mónica hjemme?
Nei, hun er på skolen.
Hun bør ikke se meg slik.
Jeg er redd han har mistet kontrollen.
Han er paranoid, sjalu...
Sjalu?
Ja, jeg vet ikke helt. Han tror kanskje at vi to...
- Ikke vet jeg. - Vi to?
- Absurd, ja, men om han har sprukket... - Var han full?
- Har han vært voldelig før? - Aldri.
Er du sikker?
Det var en ulykke. Han krasjet i en periode da det var ille.
Han sluttet dagen etter.
Jaha.
Når venter du ham hjem?
Ikke med det første. Vi kranglet i går.
Han tok inn på hotell. Han ringer nok, eller så kommer han hit.
Jeg håper det er greit at jeg kjøpte denne til deg.
Hva er det?
Beskyttelse.
- For sikkerhets skyld, du må ikke... - Jeg vil ikke ha den her.
Den er ufarlig, lovlig og ikke et våpen.
For Mónicas skyld.
Så hun er trygg.
Bare ring om du trenger noe.
- Ja. - Dag eller natt.
Takk.
Hva er det som foregår?
Pengene for bilen er fortsatt ikke på konto.
Herregud. Hva har de gjort med deg?
Javier!
Hvor skal du?
Javier!
Javier, åpne!
Javier, lukk opp døren med en gang!
Hva foregår?
Jeg henter resten om et par dager.
- Dani. - Nei.
Dani?
Så det var det?
Foretrekker du krangling? Og roping og forklaringer du ikke tror på?
Vel, ja.
VERTSHUS EGET BAD PÅ ALLE ROM
Dette er Lara Blasco. Gjelder det hastesaker,
kan du ringe Agustina på 660-130-410. Hvis ikke, kan du legge igjen beskjed.
Hei, det er Javier.
Jeg ringer fordi mesterskapet i sportsgymnastikk holdes i Barcelona.
For noen år siden hadde jo vi en kampanje med Valentina.
Valentina Costa, den spanske mesteren.
Og så tenkte jeg at Mónica kanskje ville møte henne.
Hun trenger nok å tenke på noe annet. Du også, vil jeg tro.
Så...
Si fra om du er interessert, så forhører jeg meg. Ha det.
- Hei! - Hei! Går det bra?
Du må være Mónica?
Ja.
- Takk for at du tar deg tid. - Bare hyggelig.
Vi skal trene. Vil du se på?
- Ok. - Ja?
Smil!
- Greit? - Ja.
- Flott. Takk. - Ingen årsak.
I morgen, faktisk. Her er en liten gave til deg.
...tre, fire. Langt frem.
SÅNN AT DU VET DE HAR DET BRA
Jeg kan ta henne.
Å, opp med deg.
Lara!
- Tomás, forsvinn! - Lara, åpne!
Mamma, hva skjer?
- Vi vil at du skal dra. - Vil du?
Ok. Men forklar hva som skjer med Javier først!
Hun blir redd.
- Jeg beskytter henne. - Mot hva?
- Javier. - Han har ikke gjort noe.
- Er du blind? - Nei, jeg ser hva som står foran meg.
Dette? Du og Javier skapte dette.
- Jeg kommer snart. - Skatt.
Alt er i orden.
- Hun kan ikke se deg slik. - Hvordan da?
Du er ikke i balanse.
- Hun er min datter. - Kom til hektene først.
Nå fryder du deg vel.
- Du har ventet på at jeg skal sprekke. - Nei.
Du fikk endelig bekreftet at jeg er svak, og det gjør deg overlykkelig!
- Tomás! - Jeg dreit meg ut, som ventet!
Jeg ringer politiet.
Hva skal du si?
Dette er mitt jævla hus! Dette er mine møbler!
Mine jævla...
Tomás.
Gap.
Gap, elskling.
Faen.
- Javier. - Jeg så Tomás' bil fra drosjen. Alt vel?
Jeg vet ikke hva jeg skal gjøre.
Jeg tror jeg har drept ham.
- Hvem? - Tomás.
Jeg har drept ham.
Han rører seg ikke.
- Lara, bli hvor du er. - Han puster ikke.
Drosjen min er like ved. Vi snur, så kommer jeg med en gang.
Han puster ikke.
Lara.
Jeg tror jeg har drept ham.
Han er død.
- Han rører seg ikke. - Kom.
- Hvor skal vi?
- Til Mónicas rom. - Nei.
Jo. Hun må ikke komme ut og se ham.
- Hva skal du gjøre? - Ringe politiet.
- Ikke politiet. - Jo, vi må ringe dem.
Alt vil ordne seg.
Det var et uhell. Ok?
Nødsentralen, hva gjelder det?
God kveld. Det har vært en ulykke her.
Er noen skadet?
Jeg vet ikke helt. Vennen min ligger bevisstløs på gulvet.
Puster han?
Jeg er usikker. Tror ikke det.
Hva er adressen?
Bosch i Gimpera 78, andre leilighet, femte etasje.
Vi sender ambulanse.
Skynd dere.
Du fortjener dem ikke.
Mónica!
God morgen.
- Darío er på kontoret ditt. - I hva slags lune?
Han ba om urtete, så gjett.
- Hei. - God morgen.
De kommer snart. Er du klar?
Er du nervøs, Darío?
Hva tror du? Altamira Transport utgjør tre millioner i omsetning.
- For å imponere må vi... - Jeg spilte tennis med svigerfar.
Og?
Jeg lot ham vinne.
Så ingen grunn til bekymring.
Et øyeblikk.
- Ja? - Kona di er her.
Lara?
Nei...
Marga.
Send henne til møterommet, så går jeg dit.
Alt i orden?
Ja, det er ekskona.
Ta imot dem. Jeg kommer om fem minutter.
- Men ikke bli lenge borte. - Nei da.
Marga.
Vil du ikke ha meg på kontoret?
- Hva vil du? - Skjuler du noe?
- Hva vil du? - Det tror jeg du gjør.
Først forsto jeg ikke hvorfor du kom og gikk så mye.
Ikke engang da jeg så hva du kastet.
Jeg fikk ikke puslespillet til å gå opp.
Så kom nyhetsoppslagene.
Jeg så at en næringslivsdirektør hadde dødd.
I vårt bygg.
Jeg så det på bildet.
Det var vårt kjøkken.
De sa det var et uhell under en slåsskamp.
En allergisk reaksjon på pepperspray.
PEANØTTESSENS
Da begynte brikkene...
...å falle på plass.
Noen kunne ha tuklet med sprayen.
En som visste at offeret var allergisk.
Jeg er ikke så dum at jeg har den med.
Den er et annet sted.
Jeg har tenkt i månedsvis på hvordan dette vil bli for Dani.
Men til slutt bestemte jeg meg.
Jeg skal vise den til politiet.
Og fortelle dem alt.
Du er ferdig.
Leiligheten i El Carmel er rene palasset sammenlignet med cellen du skal til.
Gjør det.
- Hva da? - Gjør det. Ring dem. Gi dem flasken.
Fortell dem alt.
Greit.
Vet du hva jeg vil gjøre?
Danis konto med penger til skole og annet...
...blir det første som ryker.
Jeg vil bruke pengene på advokat. Den beste og dyreste jeg finner.
Deretter står leiligheten din for tur. Eller min leilighet, da.
Jeg vil selge den for å få råd til advokater.
Du vil ende på gata.
Så si det til politiet. Kjør på.
Du våger ikke.
Er du sikker?
Ha meg unnskyldt, jeg må i klientmøte.
Tekst: Dario Kverme Birhane